WiripediA 

Gaeilge na hAlban 


Ón Vicipéid, an chiclipéid shaor. 

Ceann de na teangacha Gaelacha í Gaeilge na hAlban 
(Gáidhlig (IPA: /' ga: .Áic/), mar a deir lucht labhartha 
na teanga féin. Foghrúpa de chuid na dteangacha 
Ceilteacha is ea na teangacha Gaelacha, mar atá, 

Gaeilge, Gaeilge na hAlban agus Gaeilge Mhanann. Is 
iad na teangacha Briotainiceacha, mar atá, Breatnais na 
Breataine Bige, an Choirnis i gCorn na Breataine, agus 
an Bhriotáinis sa Bhriotáin, an trí theanga 
chomhaimseartha san fhoghrúpa seo. Taobh istigh de 
gach foghrúpa den bheirt, tá na teangacha sách 
intuigthe ag cainteoirí a chéile, ach is deacair, fiú, an 
gaol atá ag an dá fhoghrúpa le chéile a aithint gan 
tuiscint éigin a bheith agat don teangeolaíocht 
Cheilteach. 

Is í Gaeilge na hAlban teanga na nGael in Albain, agus 
cé gur i nGarbhchríocha na hAlban atá a réimeas anois 
don chuid is mó, bhí sí i bhfad á labhairt sa chuid is mó 
den tír. 

Tá áit ar leith aici i gcultúr na hAlban, agus aithníonn 
an chuid is mó de mhuintir na hAlban é seo, idir Ghaeil 
agus Ghaill. Tá saibhreas beul-aithris sa Ghaeilge, óir 
ba í teanga chultúr na mbard sa Gháidhealtachd ar 
feadh na gcéadta bliain. Chuaigh an teanga i léig nuair a tosaíodh ar ghéarleanúint a dhéanamh ar mhuintir 
na Gáidhealtachda agus ar a gcuid nósanna, go háirithe tar éis Chath Chúl Lodail agus Fhuadach na nGael. 
Inniu féin, tá dímheas ag cuid de mhuintir na hAlban ar an teanga, agus iad den tuairim nach bhfuil ann ach 
canúint gharbh gan úsáid liteartha. Teuchters a thuganns siad ar mhuintir na nGarbhchríoch, focal a bhfuil 
blas díspeagúil ciníochais air. 

Ba chirte Gaeilge na nGarbhchríoch agus na nOileáin a thabhairt ar Ghaeilge na hAlban inniu, nó chuaigh 
an teanga in éag ar fad in Ísealchríocha na hAlban le fada an lá. Labhraítí Gaeilge na nísealchrioch i bhfad 
theas in Albain, sular thosaigh an Albainis ag fáil na láimhe in uachtar uirthi. Teanga is ea an Albainis — 
Lallans nó Braid Scots — atá gaolmhar leis an mBéarla. 


Gaeilge na hAlban 
(A' Gháidhlig) 

Á labhairt: 

in Albain, i gCeanada 

Réigiún: 

Garbhchríocha na 
hAlban, Albain Nua 

Cainteoirí san lomlán: 

61,000 

Rang: 

(Ní sa chéad 100) 

Líne ghinealaigh: 

Ind-Eorpais 

Ceilteach 

Oileánach Gaelach 

Gaeilge na hAlban 

Stádas Oifigiúil 

Teanga Oifigiúil: 

na hAlban 

Foras Pleanála Teanga: 

Bórd na Gáidhlig 

Cóid teangeolaíocha 

ISO 639-1 

gd 

ISO 639-2 

gla 

ISO 639-3 

gla (http://www.sil.or 
g/iso639-3/documentati 
on.asp?id=gla) 

Amharc ar: Teanga 

- Liosta Teangacha 


Clár ábhair 


Litriú agus fuaimniú 
Fuaimniú 


Gramadach 





An tAlt 

Difríochtaí idir Gaeilge na hÉireann agus na hAlban 

Aitheantas oifigiúil 

Logainmneacha 

Ainmneacha pearsanta 

Focail iasachta 

Féach freisin 

Tagairtí 

Naisc sheachtracha 


Litriú agus fuaimniú 


Tá córas litrithe Ghaeilge na hAlban sách cosúil le litriú Ghaeilge na hÉireann. Ní cuid de litriú na bhfocal 
seanfhréamhaithe nó dúchasach iad na litreacha úd j, k. q, v, w, x, y, ná z. Thugtaí ainmneacha crann ar na 
litreacha fadó, díreach cosúil leis an dóigh a ndéantaí sa Ghaeilge, ach idir an dá linn, chuaigh na 
hainmneacha sin as gnáthúsáid, agus is minicí a bhíonns na hainmneacha Béarla ar na litreacha inniu, cosúil 
leis an nGaeilge. 

Ní bhaintí úsáid ar bith as an litir H sa litriú traidisiúnta, nó chuirtí an séimhiú in iúl trí phonc a chur os 
cionn an chonsain shéimhithe. 

Bíonn fuaim na gconsan ag brath i bpáirt ar na gutaí mórthimpeall orthu. Is iad e agus i na gutaí caola agus 
a, o agus u na cinn leathana, go díreach mar atá i nGaeilge na hÉireann. 

Cosúil le Gaeilge na hÉireann, is féidir gach consan a fhuaimniú caol nó leathan, de réir na litreach a 
scríobhtar in aice leis an gconsan. Is é sin, tá an riail úd "caol le caol agus leathan le leathan" i bhfeidhm i 
nGaeilge na hAlban freisin — "caol ri caol agus leathann ri leathann" i nGaeilge na hAlban. Bíonn fuaimniú 
Ghaeilge na hAlban níos coimeádaí, áfach: mar sin, na litreacha nach bhfuil ach sleamhnóga iontu sa 
Ghaeilge, is minic a fhuaimnítear mar ghutaí iad i nGaeilge na hAlban. 

Sa bhliain 1976, chuir Bord Oideachais na hAlban athruithe áirithe i bhfeidhm ar litriú na teanga. Baineadh 
de dhéine na rialach sin "caol le caol agus leathan le leathan", ionas go gceadaítear togte in áit togta inniu. 

Na gutaí gearra nach bhfuil faoi bhéim, is féidir iad a fhágáil ar lár sa teanga scríofa, go háirithe i stíl 
neamhfhoirmeálta, m. sh.: 

Tha mi an dóchas -> Tha mi'n dóchas ("tá mé i ndóchas", is é sin, tá dóchas agam, tá mé dóchasach). 

Tríd is tríd, tá litriú na Gáidhlig sách cóngarach d'fhuaimniú na teanga, níos cóngaraí fiú ná litriú Ghaeilge 
na hÉireann. Scéal eile é, áfach, nach dtuigeann na Béarlóirí prionsabail litrithe na teanga, agus is minic a 
fhuaimníonn siad ainmneacha Gaelacha go mícheart ar fad, go hairithe ainmneacha a bhfuil sleamhnóga 
iontu, cosúil le Seónaid nó Caitlin. 


Fuaimniú 




An chuid is mó de na litreacha, is iomann a 
bhfuaimniú sa Gháidhlig agus formhór mór 
na dteangacha Eorpacha. Is fuaimeanna 
déadacha iad, áfach, T agus D leathain 
Ghaeilge na hAlban, cosúil leis an dóigh a 
bhfuaimnítear iad i nGaeilge. Sna 
teangacha eile, ní féidir T agus D a 
fhuaimniú ach go hailbheolach; is é sin, 
fuaimnítear in aghaidh dhroim an drandail 
iad. Fuaimnítear na consain shéimhithe 
cosúil leis an nGaeilge, ach is féidir an TH 
a fhuaimniú (go háirithe idir dhá ghuta) 
mar /?/, is é sin, mar phléascach glotasach. 
Ní fhuaimnítear an FH ar aon nós, ach 
amháin i dtrí fhocal eisceachtúla, mar atá, 
fhéin (nó fhirí), fhuair ("fuair" na Gaeilge) 
agus fhathast, a chiallaíonn "fós" (mar sin, 
ní hionann é agus "fosta" Ghaeilge Uladh, 
a chiallaíonn "freisin"). Is mar [h] a 
fhuaimnítear an FH sa trí fhocal seo. 



(ÍKinjM|ifiu: Dislnhuluiri tif (jrielic S|ieekei$ in Scotlerul l/lllll) 

Gaeilgeoirí in Albain i 2001 


Fuaimniú na gconsan i nGaeilge na hAlban 


Consain 

Gnáthfhoirm 


Foirm shéimhithe 



Leathan 

Caol 

Leathan 

Caol 

b 

b 

b 

V 

V 

c 

k 

c [nó kf ] 

X 

Q 

d 

d 


* 

j 

f 

f 

f 

0 (gan fh.) 

0 (gan fh.) 

9 

9 

i [nó gJ] 

* 

j 







■ Is fiú roinnt sonraí ginearálta a bhreacadh síos. 

An chéad siolla is minicí a bhíonn faoi bhéim, m.sh. drochaid (/' drD.xaetJ/) "droichead". Na Béarlóirí nach 
bhfuil a fhios acu é, is iomaí logainm sna Garbhchríocha nach bhfuaimníonn siad mar ba chóir, m. sh. 
Mallaig — /' mae.l£k/. 


































ndiaidh consain áirithe: 


Is minic a bhíonn logainmneacha Gaeilge na 
hAlban comhdhéanta as níos mó ná aon 
fhocal amháin, agus an bhéim á cur ar an 
siolla mícheart sa leagan Béarla dá lán de na 
logainmneacha seo, m. sh. Tyndrum (/tiuin. 

' druim/) < Taigh an Droma (/toi aen 
' dro.mae/). 

Ní mór an t-a.lt seo a 
ghlanadh, ionas go 
mbeidh caighdeán níos 
fearr ann. 

Tar éis duit an t-alt a ghlanadh, 
is féidir leat an teachtaireacht 
seo a bhaint de. Féach ar 
Conas Leathanach a Chur in 
Eagar agus an Lámhleabhar 
Stíle le fáil amach faoin dóigh 
cheart le feabhas a chur ar alt 
ciclipéide. 



Gné ar leith i bhfuaimíocht na Gaeilge, a 
bhfuil tionchar aige ar fhuaimniú na hAlban i 
gcoitinne, ná — cf. girl /' giu.rol/ agus film / 

' fi .lom/) go sátar gutaí cúnta idir chonsain 
áirithe nuair a bhuaileann siad le chéile; is é 
sin le rá, idir sonorants (<l> or <r>) agus i 


tarbh — /' tae.rov/; 

Alba — /' ae.lo.pae/. 

■ Is spéisiúil go bhfeictear an ghné seo, atá ag na teangacha Ceilteacha i gcoitinne, i 
dteangacha Indiacha freisin, agus is uathusan a gheibheann sé ainm, svarabhakti. Mar nach 
bhfeictear anois é ach sna teangacha is faide siar agus is faide soir desna teangacha Ind- 
Eorpacha, tugann sé seo tuairim dúinn go raibh sé sa Phróta-lnd-Eorpais, ach gur cailleadh é i 
lár a réimse san áit ar mhó an t-athrú teangan. 


Déantar fuaimniú ar b, d agus g i dtús focla, ach ní dhéantar é i lár ná ag deireadh focla: 

duine — /' du.ps/; 
bradan — /' brae.teen/; 
balach — /' bae.lax/; 

Alba — /' 0e.l0.p0/. 


■ Le 










agus <t>, is é an riail ná go bhfuaimnítear iad sa ghnáthmhodh (neamhghlórach) ag tús focail, 
ach go bhfuilid réamhanálaithe i lár nó ag deireadh focail (braitheann méid na difríochta seo ar 
an gcanúint): 


cat — /kaeht/ nó /kaext/. 

■ Ní fhuaimnítear gutaí gan bhéim ag deireadh focla nuair a leanann focal ag tosú le guta é: 
duine — /' du.jl 3/; 

an duine agad — /0n ' du.jia ' ae.kat/ Is binne í an Ghaeilge dá bharr seo. 


Gramadach 

■ ls teanga infhillte í an Ghaeilge. Tugann ainmneacha a ngaol le focla eile le fios trí 
dhíchlaonaithe (ainmneach, tabharthach, ginideach, agus gairmeach), agus déantar réimniú ar 
bhriathra chun an aimsir (is iad na haimsirí simplí ná caite, fáistineach, agus foshuiteach; is iad 
na haimsirí cumtha ná an láithreach leanúnach, an caite leanúnach agus an fáistineach 
leanúnach), an modh (indicative, infinitive, imperative), agus an fhaí ghramadaí (gníomhach, 
céasta) a chur in iúl. 

Tá roinnt rudaí suntasacha i ngramadach Ghaeilge na hAlban: 

■ Tá ord na bhfocal mar atá sa Ghaeilge in Éirinn: Briathar-Ainmní-Cuspóir; níl an t-ord sin i 
mórán de theangacha an domhain. 

■ Forainmneacha Réamhfhoclacha: Cuireann an Ghaeilge forainmneacha agus an chuid is mó 
de réamhfhocla le chéile i bhfoirmeacha cumtha, mar agam, agad, ris (dó). 

■ Níl briathar amháin sa Ghaeilge a chiallaíonn rud a bheidh agat (en = have, it = avere, fr = 
avoir, sp = tener). Ina áit sin, deirtear go bhfuil rud ag duine. 

tha taigh agam 

an cat aig lain 

■ Forainmneacha béime: déantar idirdhealú idir gnáthfhorainmneacha, mar mi agus thu, agus na 
cinn béime, mise and thusa, srl., a chuireann duine amháin i gcéill seachas duine eile. 

Mar shampla: 

tha i bóidheach — tá sí go hálainn; 

tha ise bóidheach — tá sise go hálainn (seachas aon duine eile). 

Feictear béim ghramadaí i gcásanna eile freisin: 




an taigh aicese — a tigh siúd; 

chuirinnse — chuirfinnse; 

na mo bheachd-sa — i mo thuairimse. 

■ "Tá agus is": Tá dhá bhriathar sa Ghaeilge ar an mbriathar "to be": Tugann tha le fios gné éigin 
atá ag ainm nó ag forainm, ach is gnách /s le hainm nó forainm a chur in iúl (to identify a noun 
or pronoun as a complement). (Is féidir 'is' a úsáid le cur síos nó gné a chur i gcéill ar ainm nó 
ar fhorainm, ach go ginearálta ní húsáidtear é mar seo ach i bhfoirmeacha ársa, m.sh., "Is 
beag an t-iongnadh": 

tha mise sglth — tá mé tuirseach; 
is mise Eóghan. 

■ Is féidir, ámh, feidhm a bhaint as tha le rá gur rud áirithe atá i rud eile trí thréith a dhéanamh 
de: 

tha mi nam Albannach — Tá mé im Albanach. 

/s e Albannach a th'annam — Is Albanach atá ionam. 

An t Alt 

Tá níos mó ná alt deimhnitheach amháin sa Ghaeilge, ach níl aon alt neamh-dheimhnitheach ann: 

an taigh — an teach; 
taigh — teach (a house). 

Braitheann foirm an ailt (deimhnithigh) ar uimhir, inscne, chás agus chéadlitir an ainm. 

(i) . Le hainmneacha firinscneacha, ainmneacha, san uimhir uathu, úsáid an, am, agus an t- 

an cat (agus le hainmneacha nach séimhítear); 
am balach (le hainmneacha a thosaíonn le consain //opa); 
an t-óran (ainmneacha a thosaíonn le gutaí). 

(ii) . Nuair ar féidir túschonsan an ainm a shéimhiú, baintear feidhm as (a') in dhá chás: 

a' chaileag (baininscneach san ainmneach agus sa tabharthach) 
leis a' bhalach (firinscneach sa tabharthach agus sa ghinideach) 

(iii) . Sa bhaininscneach, ginideach, uimhir uatha, na agus na h- a úsáidtear: 

na mara 
na h-Albann 

(iv) . Leis an iolra (ainmneach agus tabharthach), tá rudaí níos éasca. Is gnách na mar alt, ach na h- a bhíonn 
againn má thosaíonn an t-ainm le guta: 




na cait; 

na h-áireamhan — na huimhreacha. 


(v). Braitheann foirm an ghinidigh iolra (nan nó nam) de réir mar a thosaíonn an t-ainm le labial nó a 
mhalairt: 

nan cat — na gcat; 

nam balach — na mbuachall. 


Difríochtaí idir Gaeilge na hÉireann 
agus na hAlban 


Tá Gaeilge na hAlban cosúil le Gaeilge na hÉireann, ach ní 
thuigfeadh formhór na gcainteoirí i dtír amháin mórán de 
chanúintí na tíre eile. Níl cuid de chanúintí Dhún na nGall chomh 
fada sin ó Ghaeilge na hAlban, mar a fheictear san abairt seo: 

Gaeilge na hAlban — Ciamar a tha thu? 

Gaeilge Uladh — Caidé mar a tá tú? 

Gaeilge Chonnacht — Cén chaoi a bhfuil tú? 

Gaeilge na Mumhan — Conas tánn tú?\ Conas taoi? 

Gaeilge Chaighdeánach na hÉireann — Conas atá 

tú? 



Tá úsáid na Gaeilge ar rudaí oifigiúla 
dála comharthaí bóthair níos coitianta 
ná mar a bhí sí tráth 


Tá roinnt difríochtaí tábhachtacha, ámh. An rud a fheictear láithreach, ná go scríobhtar an síneadh fada mar 
ghraif (') in Albain, seachas agúid (') in Éirinn. Scríobhtar an focalfáilte mar fáilte i nGaeilge na hAlban. In 
Albain, is é chan eil an (neg participle) san áit atá níl (giorrúchán de ní fhuil ) in Éirinn an lae inniu, m.sh. 
(ceadaítear cha/chan in Éirinn fós, ach níl sé in úsáid ach in áiteanna i dTír Chonaill): 

Gaeilge na hAlban — Chan eil airgead agam (sean-Ghaeilge nichon fhuil airccet accam ). 
Gaeilge na hÉireann — Níl aon airgead agam (sean-Ghaeilge ní fhuil airccet accam ). 

Tá "a" i roinnt focla i nGaeilge na hÉireann, acu "u" i nGaeilge na hAlban, m.sh, an focal Béarla agus 
Beurla faoi sheach. Tarlaíonn seo mar gheall ar an gcaighdeánú agus ar an athrú litrithe a chuir rialtas na 
hÉireann ar bun sa 20ú Aois. 


Gaeilge 

Gael 

lá 

oíche 

isteach 

scoil 

páiste 

údarás 


Gaeilge na hAlban 

Gaidheal 

latha, lá 

oidhche 

a-steach 

sgoil 

páisde 

ughdarras 









oifig 

oifis 

oscailte (U. fascailte) fosgailte 

bliain 

bliadhain 

raidió 

réidio 

rialtas 

riaghaltas 

parlaimint 

párlamaid 

oileán 

eilean 

caint 

bruidhinn 

slaghdán 

cnatan 

bóthar, ród 

rathad 

aire, ministéir 

ministear 

i, in, ann 

an, ann 


* Ar nós Gaeltacht na hÉireann 

** I nGaeilge na hAlban, ciallíonn sé seo an Bhriotáin. 


Aitheantas oifigiúil 


Tar éis neamhshuim agus dímheas ar feadh na gcéadta bliain ó 
rialtais éagsúla, tá Gaeilge na hAlban ag fáil roinnt aitheantais ar 
deireadh. Tá sí á múineadh sna scoileanna, ina measc scoileanna 
mar ar mheán teagaisc í. Tá feidhm á baint aisti freisin i rialtas 
áitiúil, Comhairle nan Eilean. Tá stáisiún raidió sa teanga ag an 
BBC, Raidio nan Gáidheal (agus bíonn comhchraoltacháin go 
rialta aige le Raidió na Gaeltachta, seirbhís raidió Gaeilge na 
hÉireann) Bíonn cláracha teilifíse sa teanga ar an BBC agus ar 
stáisiún ITV, go minic le fotheidil as Béarla. Tá stiúidió i 
Steornabhadh ag Grampian Television, a chuireann seirbhís ITV 
ar fáil i dtuaisceart na hAlban. 



Mar sin féin, tá caint ar sheirbhís ar leith teilifíse i nGaeilge na 
hAlban, ar nós S4C sa Bhreatain Bheag agus TG4 in Éirinn. 

Mar a ceapadh sa Bhreatain Bheag, measadh nárbh fhearr na 
cláracha a shá isteach mar athraithe réigiúnda ar na 
príomhstáisiúin, mar nár leor é don 60.027 atá á labhairt, agus 
gur mhí-ádh é don 5.900.004 duine nach labhraíonn ach Béarla 
nó 'Scots'. Ach de réir dealraimh, níl sé soiléir gur 'mí-ádh’ 
dóibh siúd é: taispeánann figiúirí féachana chlárach Gaeilge 
BBC amháin ar a laghad go mbreathnaíonn níos mó air ná 

Gaeilgeoirí na hAlban. Ná níl aon ghearáin á gcur ag an BBC mar gheall ar chláracha Gaeilge 
teilifíse an BBC, b'fhéidir mar go mbaineann daoine gan Ghaeilge ar bith taitneamh astu le 
Béarla. 


Parlaimint na hAlban 


ar staisiuin 
fotheidil as 


Tá comharthaí bóthair Ghaeilge á gcrochadh ar fud na Gaeltachta de réir a chéile. Go minic níor ghá ach 
glacadh leis an litriú ceart desna logainmneacha, ach fiú leis seo, b'éigin dul i gcoimhlint le frith- 
Ghaelachas, atá láidir go maith fós in áiteanna. Déanann iriseoirí nuachtáin magadh go minic de chultúr 














agus de theanga na nGael, i mbealach nach gceadófaí maidir le haon ghrúpa eile, agus iarrann siad deireadh 
a chur le gach aon chúnamh ón rialtas. 

Rinne an tSuirbhéireacht Ordanáis iarrachtaí le blianta beaga anuas botúin ar mhapaí a cheartú. D'fhógair 
siad i 2004 go ndéanfaidís iarrachtaí ceart a chur leis an aineolas a bhí ar an nGaeilge, agus cheapadar coiste 
le logainmneacha cearta a chur ar na mapaí. 

Thar na blianta, ní bhfuair Gaeilge na hAlban an t-aitheantas céanna agus a fuair an Bhreatnais ó rialtas na 
Ríochta Aontaithe. Ach ó tháinig féin-riail chun saoil, tá níos mó suime á chur i gcúrsaí Albanacha, agus tá 
ré-bhille Gaeilge foilsithe ag Parlaimint na hAlban. 

Is iad príomhthréithe an Bhille ná: 

■ Aitheantas dlithiúil a thabhairt don Ghaeilge mar cheann de theangacha na hAlban; 

■ Bórd na Gáidhlig, a chuirfeadh an Ghaeilge ar aghaidh, a fhoirfiú de réir dlí, chun feidhm agus 
tuiscint ar an dteangan a chur ar aghaidh; 

■ lallach a chur ar Bhórd na Gáidhlig Plean Náisiúnta Gaeilge a cheapadh chun go nglacfaí leis 
ag airí na hAlban; 

■ lallach a chur ar eagraisí poiblí in Albain plean teangan Gaeilge a phlé maidir leis na seirbhísí 
a chuireann siad ar fáil. 

Tar éis tréimhse comhairleacháin, nuair a cuireadh mórán iarratasaí chun an rialtais, an chuid is mó acu ag 
iarraidh an bhille a chur i dtreise, foilsíodh bille leasaithe, agus b'é an príomhleasú a deineadh ná go mbeadh 
treoir an Bhóird riachtanach anois de réir dlí (in ionad gan é a bheidh ach comhairleach). 

Maíonn roinnt tráchtairí, mar shampla Éamonn Ó Gribín (2006) nach bhfágann Acht na Gáidhlig Gaeilge na 
hAlban ar chomhchéim agus ar chomhstádas leis an mBéarla nó fiú leis an mBhreatnais sa Bhreatain Bheag, 
agus go mbeadh duine amaideach nó saonta ag dréim go mbeidh athrú suntasach ann i dtaobh rathúnais na 
teangan mar thoradh ar iarrachtaí Bhord na Gáidhlig. ^ 

Feictear inniu go ndearna Acht Oideachais 1872, a rinne neamhshuim iomlán den Ghaeilge, agus a d'fhág 
nár ligeadh do na glúnta Gaeil focal Gaeilge a labhairt sa seomra ranga, dochar mór don teanga. 

Osclóidh an chéad mheánscoil a fheidhmíonn go hiomlán trí mheán na Gaeilge i nGlaschú i 2005 (tá roinnt 
bunscoileanna lán-Ghaeilge agus meánscoileanna a dhéanann roinnt teagaisc as Gaeilge sa tír cheana féin). 

Tá corradh is 500 go 1,000 cainteoirí dúchais in Alba Nua, ach tá a bhformhór aosta anois. I mí na Bealtaine 
2004, d'fhógair an rialtas réigiúnda tionscnamh cistiúcháin le tacú leis an dteangan agus lena chultúr sa 
chúige. 

Shínigh rialtas na Ríochta Aontaithe an Carta Eorpach um Theangacha Réigiúnda agus Mionlach i dtaobh 
Ghaeilge na hAlban. 

Is eagras Iomairt Choilm Chille a dhéanann iarracht naisc a chothú idir Ghaeilgeoirí Éireann agus na 
hAlban. 

Logainmneacha 


Obar Dheathain — Obar Dheathain 
Dún Déagh — Dún Déagh 




■ Dún Éideann — Dun Éideann 

■ An Gearasdan — An Gearasdan 

■ Glaschú — Glaschu 

■ Inbhear Nis — Inbhir Nis 

■ Peairt — Peairt 

■ Sruighle — Sruighlea 

■ Steórnabhagh — Steórnabhagh 

Ainmneacha pearsanta 

Tá ainmneacha pearsanta Gaelacha ar leith ar nós Donnchadh, Dómhnall. Tógadh ainmneacha ar iasacht ón 
Sean-Lochlannais, m.sh. Somhairle, Tormod. Tá foirmeacha ar leith d’ainmneacha ag a bhfuil ainmneacha 
gaolmhara i dteangacha eile na hEorpa, mar: Eóghan, Iain, Catriona, Anna. 

Tugann an fhoirm ghairmeach de ainmneacha Gaelacha áirithe foirmeacha Béarla ar nós: 

Seumas -> Sheumais -> Hamish; 

Máiri -> Mháiri -> Vairi. 

Is iad na sloinnte Gaelacha is coitianta in Albain ná iad siúd a thosaíonn le Mac, ar nós Mac Gille Eathainn 
(MacLean). Tosaíonn an fhoirm bhaininscineach le Nic, mar a tharlaíonn sa nGaeilge: Catriona Nic a' Phi a 
bheith ar Catriona Nic an Phí as Gaeilge. 

Tagann sloinnte eile in Albain as dathanna, mar shampla: Bain (bán/bán), Roy (ruadh/rua), 
Dow (dubh/dubh), Dunn (donn/donn). 

Focail iasachta 


Is de bhunadh Cheilteach formhór na foclaíochta i nGaeilge na hAlban. Tá roinnt iasachtaí ón Laidin, go 
háirithe i gcúrsaí eaglasta (eaglais, Bioball), ón Lochlainnis (eilean, sgeir), ón Scoitis (sgealp, briogais) agus, 
i gcoitinne le teangacha eile na hEorpa, is gnách nuafhoclaíocht a chumadh de fhréamhacha Gréigise agus 
Laidine (telebhisean), fiú más tríd an mBéarla a tháinig siad. Cuireann fás in úsáid fhocla Béarla le 
gramadach Ghaelach orthu imní ar go leor. Mar shampla, is minic "watchigeadh" (faire) and "catcheadh" 
(breith) á úsáid ar Leódhas, díreach mar a deireanns cuid de mhuintir Ghaeltachtaí na hÉireann 


if 


matchannaí" ar chipíní nó lasáin, agus "ar mo bhicycle" in áit "ar mo rothar". 


Ar an taobh eile den scéal, bhí tionchar ag an nGaeilge ar an Scoitis agus ar an mBéarla, go háirithe ar 
Bhéarla Caighdeánach na hAlban. 


I measc na bhfocla a shíolraíonns ó Ghaeilge, tá whisky, slogan, brogue, jilt, clan, strontium, mar aon le 
rudaí suntasacha i dtíreolaíocht na hAlban, mar shampla ben (beinn), glen (gleann) agus loch. 


Foinse: An Etymological Dictionary ofthe Gaelic Language, Alexander MacBain. 


Fáach freisin 





Teangacha Gaelacha 

Gaidhealtachd 


■ Ní hionann Gaeilge na hAlban agus Scots, teanga Ísiltír na hAlban. 

■ an Mód, an fhéile chultúrtha Ghaelach a bhíonn in Albain 'chuile bhliain. 

Tagairtí 

1. http://geolinguistics.org/geo32articles/GEO-32-Williams-art.pdf LEGISLATIVE DEVOLUTION 
AND LANGUAGE REGULATION IN THE UNITED KINGDOM Colin H Williams Cardiff 
University 

Naisc sheachtracha 

■ Cánan nan Gaidheal (https://www.youtube.com/watch?v=RtbOflpJ4YU&feature=PlayList&p=2 

89534FA4D90DEAD&playnext=l&playnext_from=PL&index=2) 

■ Parlaimint na hAlban (http://www.scottish.parliament.uk/gaidhlig/) 

■ Comhairle Craoltacháin Ghaeilge na hAlban (http://www.ccg.org.uk) 

■ BBC Albain - Leathanach baile na Gaeilge (http://www.bbc.co.uk/scotland/alba/) 

■ BBC Albain - Beag air Bheag - Gaeilge do thosaitheoirí (http://www.bbc.co.uk/scotland/alba/fo 

ghlam/beag_air_bheag/) 

■ Comunn na Gáidhlig (http://www.cnag.org.uk/) 

■ ColmCille (http://www.colmcille.net/) 

■ Sabhal Mór Ostaig (http://www.smo.uhi.ac.uk/) 

■ Foclóirí Gáidhlig (http://www.smo.uhi.ac.uk/gaidhlig/faclair/) 

■ An Sruth (http://www.smo.uhi.ac.uk/gaidhlig/faclair/sruth/) - bunachar abairtí Gaeilge-Gáidhlig 
(http://www.smo. uhi.ac.uk/gaidhlig/faclair/sruth/liosta.php?tl=ga&t2=gd&astarMax=6&hl=ga) 

agus Gáidhlig - Gaeilge (http://www.smo. uhi.ac.uk/gaidhlig/faclair/sruth/liosta.php?tl=gd&t2=g 

a&astarMax=g&hl=ga) 

■ Bunadas (http://www.smo.uhi.ac.uk/gaidhlig/faclair/bunadas/): focail ghaolmhara 

Gaeilge - Gáidhlig (http://www.smo. uhi.ac.uk/gaidhlig/faclair/bunadas/liosta.php?tl=ga&t2=gd 

&uasCiana=8&uasAireamh=400&hl=ga) agus Gáidhlig-Gaeilge (http://www.smo.uhi.ac.uk/gai 
dhlig/faclair/bunadas/liosta.php?tl=gd&t2=ga&uasCiana=8&uasAireamh=400&hl=ga) 

■ Gáidhlig (Scottish Gaelic) Local Studies (http://www.linguae-celticae.org/GLS_english.htm) 

Teangacha Ceilteacha 

Teangacha Gaelacha Teangacha Breatnacha m. 

(Q-Cheilteach) (P-Cheilteach) IV;' ■'/ ■ ■ 

■ i a ►!« =m s: dn 

^ Gaeilge ■ Gaeilge Mhanann - Gaeilge na hAlban | Briotáinis ■ Coirnis ■ Breatnais 

Féach: Teangeolaíocht ■ Na Ceiltigh 

